laion/Wikipedia-Exotic huggingface dataset:
ביורן הלאנד-הנסן

ביורן הלאנד-הנסן (בנורווגית: Bjørn Helland-Hansen; ‏16 באוקטובר 1877 – 7 בספטמבר 1957) היה מדען נורווגי, חלוץ בתחום האוקיינוגרפיה. הוא חקר את דפוסי ההשתנות של מזג האוויר באוקיינוס האטלנטי הצפוני ושל האטמוספירה. פרופסור הלאנד-הנסן פיתח ב-1910 את הפוטומטר הקרוי על שמו, שהובא אל סיפון האונייה "מיכאל סארס". הפוטומטר הופעל לראשונה סמוך לאיים האזוריים בעומק שבין 500 ל-700 מטרים. בשנת 1915 התמנה לפרופסור לאוקיינוגרפיה במוזיאון של ברגן, וב-1917 למנהל המכון הגאופיזי באוניברסיטת ברגן. ה-1933 קיבל את מדליית אלכסנדר אגאסיז. ב-1939 התמנה לנשיא האיגוד הגאודזי והגאופיזי. הוא היה חבר באקדמיה הפרוסית למדעים וחבר בסגל האקדמיה למדעים של גרמניה המזרחית. הלאנד-הנסן הנחה את אלכסנדר קוצ'ין, האוקיינוגרף הרוסי שיצא לאנטארקטיקה במשלחת הקוטב הדרומי של רואלד אמונדסן. אי בים קארה הרוסי, מזרחית לאיי הייברג נקרא גלאנדה-גאנסנה על שמו של הלאנד-הנסן. מדיה וקבצים בנושא ביורן הלאנד-הנסן בוויקישיתוף ביורן הלאנד-הנסן, באתר אנציקלופדיה בריטניקה (באנגלית) https://portal.dnb.de/opac.htm?method=simpleSearch&query=11751408X
לגה

האם התכוונתם ל... לגה (קבוצה אתנית) – שבט בקונגו סילבסטרו לגה – צייר איטלקי ליגה – שיטה לארגון תחרויות ספורט
עונת 1989/1990 בליגה הארצית

עונת 1989/1990 בליגה הארצית הייתה העונה ה-14 של הליגה הארצית כליגה השנייה בחשיבותה בכדורגל בישראל. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות ושיטת הבתים בוטלה. העונה הסתיימה בניצחון של צפרירים חולון שעלתה לעונת 1990/1991 לליגה לאומית לצד הפועל תל אביב. הפועל צפרירים חולון הבטיחה את המקום הראשון מחזור אחד לסיום העונה, ואילו הפועל תל אביב ומכבי יבנה ניהלו מאבק צמוד שהוכרע במשחק האחרון בלבד. שתי הקבוצות התייצבו למחזור הסיום עם מספר נקודות והפרש שערים זהים, כאשר מכבי יבנה הקדימה בטבלה את הפועל תל אביב בזכות העובדה שכבשה יותר שערים ערב המחזור האחרון. הפועל תל אביב אירחה במחזור האחרון את מכבי רמת עמידר ומכבי יבנה אירחה את בית"ר נתניה. כאשר הסתיימו המחציות בשני המגרשים, הוליכה כל קבוצה 0–2 כאשר בשלב הזה מכבי יבנה הייתה העולה ללאומית. במחצית השנייה כבשה הפועל תל אביב ארבעה שערים נוספים וניצחה 0–6. מכבי יבנה ניצחה את בית"ר נתניה רק 0–4, מה שאומר שהפועל תל אביב עלתה לליגה הלאומית, ואילו יבנה נשארה עונה נוספת בליגה הארצית. בסיום העונה הפועל ראשון לציון והפועל לוד ירדו לליגה השלישית. מכבי טמרה ירדה לליגה השלישית בעקבות משחקי המבחן. בני טבק ממכבי יבנה היה מלך השערים של הליגה עם 19 כיבושים. טבלת התחרות נתוני העונה
רוז'ה גימן

רוז'ה שארל לואי גימן (בצרפתית: Roger Charles Louis Guillemin;‏ 11 בינואר 1924 – 21 בפברואר 2024) היה רופא ומדען מוח צרפתי. הוא זכה במדליה הלאומית למדעים בשנת 1976, ובפרס נובל לפיזיולוגיה או לרפואה בשנת 1977 יחד עם אנדרו שלי, על תיאור הורמון פפטידי המופק במוח. גימן נולד בדיז'ון שבצרפת. הוא למד באוניברסיטת בורגונדי שבצרפת, ובשנת 1949 קיבל תואר דוקטור לרפואה מהפקולטה לרפואה בליון. הוא עבר לקנדה על מנת לעבוד עם הנס סלייה במכון לרפואה ניסויית וכירורגיה באוניברסיטת מונטריאול, שם קיבל תואר דוקטור ב-1953. באותה שנה היגר לארצות הברית כדי להצטרף לסגל בית הספר לרפואה ביילור שביוסטון. בשנת 1965 קיבל אזרחות אמריקנית. ב-1970 הוא עזר להקים את מכון סאלק בלה הויה שבקליפורניה, שם עבד עד לפרישתו בשנת 1989. גימן ואנדרו שלי גילו את מבנה ה-TRH וה-GnRH במעבדות שונות. תהליך הגילוי המדעי במעבדתו של גימן היה נשוא מחקר שנערך על ידי ברונו לאטור וסטיב וולגר, כפי שפורסם במעבדת החיים. גימן חתם יחד עם זוכי פרס נובל נוספים על עצומה המבקשת משלחת של הוועדה לזכויות הילדים של האו"ם לבקר את גנדן צ'ואקי ניאמה, צעיר טיבטי שנמצא במעצר בית בסין מאז 1995, אשר הוכרז על ידי הדלאי לאמה ה-14, טנזין גיאטסו, כגלגול של הפאנצ'ן לאמה (התואר השני בחשיבותו מבין רשויות הדת בטיבט). נפטר בסן דייגו, קליפורניה שבארצות הברית ב-21 בפברואר 2024. האקדמיה הלאומית למדעים (ארצות הברית), 1974 פרס קרן גרדנר, 1974 פרס אלברט לסקר למחקר רפואי בסיסי, 1975 פרס דיקסון לרפואה, 1976 פרס פסאנו למדעי הרפואה, 1976 המדליה הלאומית למדעים, 1976 פרס האקדמיה האמריקאית לאמנויות ולמדעים, 1977 פרס נובל לפיזיולוגיה או לרפואה, 1977 מדיה וקבצים בנושא רוז'ה גימן בוויקישיתוף רוז'ה גימן, באתר פרס נובל (באנגלית) רוז'ה גימן, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ואלפובו

וָאלְפּוֹבוֹ (בקרואטית: Valpovo) היא עיירה ורשות מקומית במזרח קרואטיה, השוכנת 25 קילומטרים צפונית מערבית לאוסייק וסמוכה לנהר דראווה. קיימת עדויות ארכאולוגיות לקיומו של יישוב הסמוך לעיירה המודרנית, אשר תוארכו לתקופת הקיסרות הרומית. התיעוד הראשון בכתובים ליישוב בשם ולפובו הוא משנת 1332 עת נשלט האזור על ידי ממלכת הונגריה. ב-1543 נכבש היישוב על ידי צבאו של סולימאן הראשון, סולטאן האימפריה העות'מאנית. לאחר מלחמת האימפריה העות'מאנית-הליגה הקדושה (1683–1699) עבר היישוב לחזקת ממלכת הבסבורג. בהמשך, נכלל בשטחי האימפריה האוסטרו-הונגרית ולאחר מלחמת העולם הראשונה עבר לחזקת ממלכת יוגוסלביה. באפריל 1941, במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. בהמשך, הועבר אזור ואלפובו לחזקת ממשלת בובות של מדינת קרואטיה העצמאית שנשלטה על ידי האוסטאשה. לאחר המלחמה נכללה ואלפובו בשטחי יוגוסלביה. בין 1991 ל-1995, במהלך מלחמת העצמאות של קרואטיה הפך האזור לזירת קרב. לאחר סיום המלחמה, נכללה ואלפובו בשטחי קרואטיה. קהילה יהודית אשכנזית מתועדת בעיירה ממחצית המאה ה-19. ב-1860 נוסד בית העלמין וב-1898 הוקם בית הכנסת. ב-1921 מנתה הקהילה 205 נפשות שהיוו 5.5 אחוזים מכלל האוכלסייה. מבחינה הלכתית נמסכה קהילת ואלפובו על רבני אוסייק. ב-1931 נמנו בוואלפובו 157 יהודים ובפרוץ מלחמת העולם השנייה מנתה הקהילה 140 נפשות. לאחר כיבוש יוגוסלביה בידי גרמניה הנאצית הוחל ברדיפות יהודים. יהודי ואלפובו נעצרו וגורשו ל מחנות ריכוז: טניה, ג'קובו, ובהמשך לסטארה גרדישקה וליאסנובאץ. רובם המוחלט נרצחו. בית הכנסת הוחרב ולאחר המלחמה לא חודשה הקהילה. שרידי בית העלמין עדיין מצויים במקום. מדיה וקבצים בנושא ואלפובו בוויקישיתוף אתר האינטרנט הרשמי של ואלפובו רשימת נרצחים בשואה מהעיירה ואלפובו, במאגר המידע של יד ושם מפקד האוכלוסין בוואלפובו, באתר הלשכה המרכזית לסטטיסטיקה של קרואטיה (באנגלית). ואלפובו - תקציר היסטורי, באתר מחוז אסייק-ברניה (באנגלית). קהילת ואלפובו, באתר International Jewish Cemetery Project (באנגלית). הקהילה היהודית בוואלפובו, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 116.
חילה

האם התכוונתם ל... חילה (נהר) – נהר הזורם במדינות ניו מקסיקו ואריזונה, ארצות הברית, אחד מפלגיו הראשיים של נהר הקולורדו יחס חילה – מושג יסוד באקסיומות גאומטריות: יחס בין אובייקטים - האם הם חלים זה בזה גאומטריית חילה – תחום בגאומטריה שבו חוקרים מבנים גאומטריים כלליים בגישה קומבינטורית-מופשטת, היחס בין נקודות וישרים הקובע איזו נקודה נמצאת על איזה ישר אל-חלה – עיר בעיראק הלודרמה מרירית – מין של לטאה ארסית הקרויה באנגלית Gila Monster (מפלצת חילה) על שם נהר חילה
יחסי מלזיה–קטר

בין מדינת קטר לבין מלזיה מתקיימים יחסים דיפלומטיים מלאים. מלזיה מחזיקה שגרירות בדוחה אשר בקטר, ואילו קטר מחזיקה שגרירות בקואלה לומפור. היחסים העיקריים בין שתי המדינות הם היחסים הכלכליים. שתי המדינות הודיעו על קרן השקעות משותפת בעלת סכום של כ- 2 מיליארדים של דולר אמריקאי וחתמו על הסכמי שיתוף פעולה בתחומים התיירות וההשכלה גבוהה. חברות מלזיות רבות משתפות פעולה עם חברות קטריות ובעלות אשרות עבודה לקטר. בשנת 2013 קטר איירווייז הרחיבה את שירותיה עד לתוך מלזיה תוך כדי שיתוף פעולה עם חברת התעופה מלזיה איירליינס. קטר הביעה עניין גם בפיתוח התעופה באחת מהמדינות המלזיות, סראוואק, יחד עם השקעות בתחום האנרגיה והתעשייה. אתר המתאר את יחסי המסחר בין שתי המדינות אתר משרד החוץ הקטרי מתאר את ביקורו של מלך מלזיה אתר משרד החוץ המלזי באתר שגרירות וייטנאם "Najib, Emir witnesses Malaysia-Qatar bilateral trade agreement" "Qatar and Malaysia set up fund" "Malaysia hails cordial relations with Qatar" "Qatar Airways plans to expand Malaysian services" "UAE, Qatar step up Malaysia investment" "Qatar set to invest in Sarawak halal hub"
Ein ungefärbt Gemüte, רי"ב 24

Ein ungefärbt Gemüte (בעברית: נפש בלתי צבועה), רי"ב 24, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון הרביעי שאחרי חג השילוש הקדוש, שחל ב-20 ביוני 1723. באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי ולא דתי. בפברואר 1723 נבחן באך עם עוד כמה מועמדים לתפקיד מנצח המקהלה ואחראי על המוזיקה בכנסיות המרכזיות בלייפציג. הוא התקבל לתפקיד והחל את עבודתו בחודש מאי באותה שנה. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים. עם זאת, נהג מדי פעם לבצע שוב קנטטות ישנות שלו, לעיתים עם עריכות ושינויים קלים. קנטטה זו הייתה השלישית שהלחין במסגרת תפקידו בלייפציג, לאחר רי"ב 75 ורי"ב 76 והרביעית שביצע, לאחר שבשבוע הקודם ביצע את רי"ב 21, אותה הלחין וביצע לראשונה בוויימאר. את הקנטטה הזו ביצע לפני תפילת המיסה ואילו לאחר התפילה ביצע את רי"ב 185, גם היא מתקופת ויימאר. ב-1855 הוציאה לאור חברת באך את הקנטטה לראשונה, בכרך 5 של פרסומיה. סדר הקריאה לאותו יום כולל פסוקים מהאיגרת אל הרומאים ומהדרשה על ההר מהבשורה על-פי לוקאס. באך השתמש בלברית שנכתבה על ידי הכומר והמשורר הגרמני - לותרני ארדמן נוימסטר (Erdmann Neumeister). המשורר יצר סימטריה כאשר במרכז הקנטטה הוא מצטט פסוק מהדרשה על ההר מהבשורה על-פי מתי, כשהוא מוקף בשני רצ'יטטיב וסביבם שתי אריות. חלק הסיום הוא קטע ממזמור של המשורר הגרמני יוהאן הרמן (Johann Heermann). הקנטטה נועדה לביצוע על ידי סולני אלט טנור ובס בליווי מקהלה בת ארבעה קולות, ביוגל, שני אבובים, שני אבובי ד'אמורה, שני כינורות, ויולה ובאסו קונטינואו. לקנטטה שישה חלקים: אריה לאלט: Ein ungefärbt Gemüte (נפש בלתי צבועה) רצ'יטטיב לטנור: Die Redlichkeit ist eine von den Gottesgaben (כנות היא אחת ממתנות אלהים) מקהלה: Alles nun, das ihr wollet (לכן כל מה שתרצו) רצ'יטטיב לבס: Die Heuchelei ist eine Brut (צביעות היא מדגרה) אריה לטנור: Treu und Wahrheit sei der Grund (תן לנאמנות ולאמת להיות בסיס) כורל: O Gott, du frommer Gott (הו אלהים, אתה אלהים צדיק) היצירה הוקלטה במלואה כ-10 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1972), טון קופמן (ב-1997), מסאקי סוזוקי (ב-1998) וג'ון אליוט גרדינר (ב-2000). מידע על היצירה "Ein ungefärbt Gemüte, רי"ב 24" באתר מיוזיק בריינז מידע על הקומפוזיציה "Ein ungefärbt Gemüte, רי"ב 24" באתר AllMusic פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) ביוגרפיה של באך באתר אוניברסיטת חרונינגן ביוגרפיה של באך באתר אוניברסיטת חרונינגן על הקנטטה, עמוד 5 על הקנטטה, כריסטוף וולף, עמוד 16 רשימת פרסומי באך באתר IMSLP רשימת ההקלטות באתר קנטטות באך
שיבר

האם התכוונתם ל... "שיבר" (מגרמנית: Schieber) - כינוי לברז ראשי במערכת צינורות (נקרא גם "מָגוֹף") שיבר (מערבית: شِبْر) - כינוי למידת האורך ההלכתית "זרת" שיבר (משחק ילדים) – משחק ילדים המתאים למשחק על אדמת חמרה גן המנורה (נקרא גם "בור שיבר") - גן ציבורי במרכז ירושלים שם משפחה ממקור גרמני. למונח Schieber בגרמנית מספר פירושים. אישים ששם משפחתם שיבר: ארנסט שיבר – כנר גרמני, חבר ברביעיית יואכים הלן שיבר – שחקנית קולנוע קנדית חיים שיבא (נולד בשם חיים שיבר) - רופא ישראלי ומייסד חיל הרפואה יוליאן שיבר – כדורגלן גרמני
גיזוויל

גיזוויל (בגרמנית: Giswil) הוא כפר בקנטון אובוולדן שבשווייץ. הכפר מוזכר לראשונה במקורות מהמאה ה-11 בשם Kisevilare. גיזוויל ממוקם על קצהו הדרומי של אגם סרנן. הוא כולל חלקים מהכפרים גרוסטייל, קליינטייל, רודנץ ודיכטרסמט וכן כמה בתי חווה. שטח הכפר הוא 85.9 קמ"ר, מתוכם 35.9% משמשים לחקלאות, 53.3% מיוערים, 2.2% הם שטח בניו ו-8.7% מהווים שטחי נהרות, קרחונים והרים. נכון לסוף שנת 2014 מונה אוכלוסיית הכפר 3,558 תושבים. לאחר תקופות של עוני והגירה שלילית בסוף המאה ה-19, כאשר גודל האוכלוסייה עמד במשך זמר רב על כ-1,600 איש, גדלה אוכלוסיית הכפר בהדרגה במהלך המאה ה-20. ב-40 השנים האחרונות גדלה האוכלוסייה בכ-38% בעיקר בשל המצב הכלכלי באזור ובשל שיפור התחבורה הציבורית ללוצרן. את גיזוויל משרתת תחנת הרכבת המקומית הניצבת על מסילת לוצרן-אינטרלאקן והכפר גם מחובר לכביש המהיר A-8. האטרקציות העיקריות בכפר הן שתי חורבות: רוזנברג ורודנץ ובתי חווה מסורתיים ביישוב גרוסטייל. מדיה וקבצים בנושא גיזוויל בוויקישיתוף אתר האינטרנט הרשמי של גיזוויל הערך גיזוויל במילון ההיסטורי של שווייץ (בגרמנית) משרד הסטטיסטיקה הפדרלי של שווייץ משרד הסטטיסטיקה הפדרלי של שווייץ
פירמידת חעפרע

הפירמידה של חעפרע (בשמו היווני: Χεφρήν- חפרן ובמצרית: ח'עפר'ע) היא הפירמידה המצרית השנייה בגובהה ובגודלה במתחם הפירמידות בגיזה שבמצרים העתיקה. הפירמידה נבנתה סביב שנת 2550 לפנה"ס בערך ונקראה בפי המצרים "וויר ח'עפרע'" שפירושו הוא "חעפרע הגדול". חעפרע (ששלט בשנים 2558–2532 לפנה"ס במהלך השושלת ה-4 במצרים) הוא בנו ויורשו של ח'ופו - בונה הפירמידה הגדולה של גיזה. אורך הבסיס של הפירמידה הוא: 215.5 מטר (706 רגל), גובהה היום: 136.4 מטר (448 רגל) ובמקור: 143.5 מטר או 471 רגל (מה שאומר שהייתה נמוכה ב-3.1 מטר מהפירמידה הגדולה) ונפחה: 2,211,096 מטר מעוקב (78,084,118 רגל). הפירמידה (כמו שאר הפירמידות בגיזה) בנויה מלבנים עשויות אבן גיר במשקל של יותר מ-2 טונות כל אחת, והיא בשיפוע של 53 מעלות - יותר תלולה מהפירמידה הגדולה שלידה. מה שגורם לפירמידה להראות גבוהה יותר הוא סלע יסוד בגובה של 10 מטרים שעליו היא בנויה. הפירמידה כנראה נפתחה ונשדדה כבר במהלך תקופת הביניים הראשונה. בתקופת השושלת ה-19, בהוראת רעמסס השני, נלקחו כמה מאבני הציפוי בשביל לבנות מקדש בהליופוליס (און). תיעוד של ההיסטוריון איבן עבד אל-סלאם ו"גרפיטי" בערבית על חדר הקבורה מאותה תקופה מעידים כי הפירמידה נפתחה שנית ב-1372. לא ידוע מתי נעלמו שאר אבני הציפוי, ידוע רק שכאשר ג'ון גרייבס, פרופסור לאסטרונומיה באוניברסיטת אוקספורד, ביקר שם ב-1646, אבני הציפוי עדיין עמדו במקומן. הפירמידה נחקרה לראשונה ב-2 במרץ 1818 על ידי החוקר האיטלקי ג'ובאני בלזוני. מדיה וקבצים בנושא פירמידת חעפרע בוויקישיתוף ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
PowerPC

PowerPC (ראשי תיבות של Performance Optimization With Enhanced RISC – Performance Computing) היא ארכיטקטורת מעבדים מסוג RISC. מעבדי ארכיטקטורה זו נוצרו ב-1991 כתוצאה מיוזמה משותפת של אפל, IBM ומוטורולה. במהלך השנים אפל ו-IBM ייצרו מחשבים עם מעבדים מסוג זה. עבור מחשבי אפל, מעבדי PowerPC היו בשימוש עבור כל מחשבי המקינטוש שיוצרו החל משנת 1994 כחלופה למעבדי המוטורולה שבהם השתמשה אפל קודם לכן. המעבדים בהם אפל השתמשה הם: PowerPC G3 PowerPC G4 PowerPC G5 אפל השתמשה במעבדים אלו עד שנת 2005, שבה הכריזה על המעבר למעבדי אינטל, על מנת להפוך את מחשבי המקינטוש לחזקים יותר. מחשבי PowerPC נתמכו בגרסאות המקינטוש עד גרסת Snow Leopard, ששוחררה ב-9 ביוני 2009. מספר יצרני קונסולת משחקים השתמשו במעבדי PowerPC, ביניהם: חברת נינטנדו בקונסולת GameCube, Wii U, Wii חברת סוני בפלייסטיישן 3 חברת מיקרוסופט ב-Xbox 360 מדיה וקבצים בנושא PowerPC בוויקישיתוף אריק הסלדאהל, פורבס, ‏התפוח לא נופל רחוק מיבמ, באתר גלובס, 15 באוקטובר 2002 יעקב שרגל, ‏אפל משיקה את המחשב המהיר מקינטוש G5 ללא שבבי 3.0 ג'יגהרץ שיבמ לא סיפקה, באתר גלובס, 10 ביוני 2004 עכשיו זה רשמי: עד סוף שנת 2007 אפל עוברת לשבבים של אינטל, באתר גלובס, 7 ביוני 2005 עודד ירון, אפל: Mac OS X Snow Leopard תצא ביום שישי, באתר הארץ, 24 באוגוסט 2009 יעקב שרגל, ‏עוד הישג ליבמ: מייקרוסופט תתקין שבב שלה ב-XBOX, באתר גלובס, 5 בנובמבר 2003 גליה ימיני, ה-360 Xbox של מיקרוסופט כולל רכיבים שפותחו במעבדות יבמ ישראל, באתר הארץ, 31 באוקטובר 2005 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
לונגרן

לונגרן (בגרמנית: Lungern) הוא כפר בקנטון אובוולדן שבשווייץ. בתחומי הכפר נמצא אגם לונגרן, ובנוסף לכפר עצמו נכללים בשטח השיפוט שלו היישובים בירגלן, קייזרשטול ואובזי. הכפר לונגרן שוכן בגובה של 750 מטרים מעל פני הים בחלק הגבוה של קנטון אובוולדן, על חופו המזרחי של אגם לונגרן ולרגלי מעבר ההרים ברינינג. זהו הכפר הגבוה ביותר בעמק סרנרה והוא שוכן על אגן שפתוח רק כלפי צפון ומוקף משאר עבריו ברכסי סלעים ויערות תלולים. מדרום-מערב לכפר משתרע מעבר ההרים ברינינג. בצדו הצפון-מערבי נקבע גבולו על ידי ההרים וילרהורן וגומה העליון ואגם לונגרן נמצא במלואו בשטחו של הכפר. ממזרח מגיע גבולו של הכפר להרים הוכשטולן וצ'ינגשטול ובתחומו כלול הר גריפפי וחלק מעמק מלכטל הקטן. בנוסף לכפר לונגרן עצמו, נכללים בשטח השיפוט שלו גם היישובים קייזרשטול ובירגלן השוכנים על הקצה הצפוני של האגם והיישוב אובזי השוכן על קצהו הצפון-מערבי של האגם. אובזי הוא החלק המוחזק בצורה הטובה ביותר בכפר ובו ניתן לראות בתים ישנים במבנה ובסגנון המקורי שלהם. שטח הכפר הוא 46.51 קמ"ר, שמתוכם 6.48 קמ"ר הם שטחי ביצות ואחו, 19.2 קמ"ר הם שטחי מרעה, 15.97 קמ"ר הם שטחי יערות ו-2.91 קמ"ר הם שטחי בור. המסמך המשפטי הראשון המהווה הוכחה לקיומו של לונגרן הוא רישום מס של הדיוקסיה של הבישוף של קונסטנץ שבגרמניה משנת 1275. היישוב מוזכר בשם Lutigern וגם de Lungern. ב-1861, עם השלמת סלילתו של הכביש העובר במעבר ההרים ברינינג, נעשתה הגישה לכפר קלה יותר. ב-1886 עברה כרכרת הדואר הראשונה במעבר ההרים. וב-1888 הושלמה סלילתה של מסילת הרכבת מבריינץ לאלפנשטד (כיום חלק מאלפנך). ב-1887 גרמה הצפה של הנהר אייבך לנזק בכנסייה הישנה של הכפר. ב-1893 נבנתה כנסייה חדשה בסגנון נאו גותי. בסוף המאה ה-18 הונמך מפלס האגם לאחר מאמצים ארוכי שנים כדי לשפר את תנאי המחיה בכפר. העבודות יצרו שטח אדמה חדש לצורכי חקלאות, בינוי ומנסרה. תוך 80 שנה אבד שטח זה לטובתו של סכר חדש. ב-1922 בנתה חברת CKW תחנת כוח הידרואלקטרית ליד האגם. ב-1942 חושמלה מסילת הרכבת העוברת במעבר ההרים ברינינג. כיום מונה אוכלוסיית הכפר כ-2,000 תושבים. נתון זה הוא די יציב, לכן קיימת עלייה בשיעור האוכלוסייה הבוגרת מתוך כלל האוכלוסייה. למעשה 17.5% מתושבי לונגרן הם בגיל הפנסיה, בהשוואה ל-12% בכלל הקנטון. במידה שהזדמנויות התעסוקה תשארנה מוגבלות, שיעור שזה צפוי לעלות אף יותר בעתיד. מדיה וקבצים בנושא לונגרן בוויקישיתוף אתר האינטרנט הרשמי של לונגרן (בגרמנית) משרד הסטטיסטיקה הפדרלי של שווייץ הערך לונגרן במילון ההיסטוריה של שווייץ (בגרמנית)
פייר דלאדונשאן

פייר דלאדונשאן (בצרפתית: Pierre Deladonchamps; נולד ב-1 ביוני 1978 בנאנסי) הוא שחקן צרפתי זוכה פרס סזאר. דלאדונשאן גילם תפקידים קטנים בסדרות טלוויזיה שונות מאז 2004. בשנת 2013 לוהק לראשונה לתפקיד ראשי בסרט קולנוע, "זרים על שפת האגם". על תפקידו בסרט זכה בפרס סזאר בקטגוריית השחקן המבטיח ביותר, וכן היה מועמד לפרס לומייר באותה קטגוריה. בהמשך, גילם תפקיד ראשי גם בסרט "ילדות" (2015). בשנת 2016 גילם תפקיד ראשי בסדרת הטלוויזיה "טרפליום" של ערוץ Arte. בשנת 2016 הנחה את טקס הענקת פרסי סזאר, ובאותה שנה שיחק בסרט "Éternité" של הבמאי הוייטאנמי טראן אן הונג. בשנת 2021 גילם את אנטואן רסטאק בסרט הקולנוע הביוגרפי "אייפל" אודות חייו של גוסטב אייפל בבימויו של מרטין בורבולון. בשנת 2022 שיחק בסרט המותחן הצרפתי "מטרה קלה" (אנ') של הבמאי ז'אן פול סלומה (אנ'). מדיה וקבצים בנושא פייר דלאדונשאן בוויקישיתוף פייר דלאדונשאן, במסד הנתונים הקולנועיים IMDb (באנגלית) פייר דלאדונשאן, במסד הנתונים הקולנועיים KinoPoisk (ברוסית) פייר דלאדונשאן, באתר Genius
פיתון עבה-קשקשים

פיתון עבה-קשקשים (שם מדעי: Morelia carinata) הוא מין של פיתון עצים הנפוץ באוסטרליה הטרופית. הפיתון עבה-הקשקשים יכול להגיע באורכו לשני מטרים והוא בעל קשקשים חיוורים בצבע דבש ועליהם כתמים חומים-אדמדמים. הקשקשים גדולים ונתנו לנחש את שמו והעיניים גדולות עם ראש רחב. הבטן לבנה. הנחשים נמצאים בעיקר במערב אוסטרליה בחלקים הדרומיים של נהרות מיטשל והנטר והם נפוצים הרחק מהחופים. תפוצתם היא באזורים סלעיים ומכוסי שיחים ועצים. נחש זה נחשב לרגוע באופיו ופעיל בעיקר בשעות בין הערביים, אז הוא יוצא לצוד. כמו שאר הפיתונים הוא מחכה לטרף במארב והורג אותו על ידי מחיצה בגופו הגדול. הוא ניזון מעופות, עטלפים, יונקי כיס, זוחלים ומכרסמים. מדיה וקבצים בנושא פיתון עבה-קשקשים בוויקישיתוף פיתון עבה-קשקשים, באתר ITIS (באנגלית) פיתון עבה-קשקשים, באתר NCBI (באנגלית) פיתון עבה-קשקשים, באתר האנציקלופדיה של החיים (באנגלית) פיתון עבה-קשקשים, באתר GBIF (באנגלית) פיתון עבה-קשקשים באתר הרשימה האדומה של IUCN
פיתון אונפלי

פיתון אונפלי (שם מדעי: Morelia oenpelliensis) הוא מין של פיתון עצים האנדמי לחלקת ארץ ארנהם שבצפון אוסטרליה, לרבות בפארק לאומי קקדו. מין זה נחשב לאחד מהנדירים שבפיתונים ומצוי בבית גידול של יערות, ביצות, נחלים, מערות וסלעים. נחש זה יכול להגיע לאורך של 4 מטר או אף 5 מטר והוא בעל קשקשים בצבע חום-זית ורצועות שחורות כשהבטן לבנה. הם יודעים אפילו לשנות את צבעם, ליותר כהה ביום ולהפך בלילה. הפיתון דק יחסית לפיתונים אחרים. הוא איננו ארסי אך יכול לחנוק חיות הגדולים ממנו בהרבה. טרפו העיקרי הוא ציפורים שונות - בעיקר על עצי פרי והוא מספיק מהיר כדי ללכוד אותם במעופם. הוא לוכד גם יונקי כיס כמו פוסומים ומכרסמים אוסטרלים. הוא יכול לארוב לטרפו זמן ממושך במארב. מדיה וקבצים בנושא פיתון אונפלי בוויקישיתוף פיתון אונפלי, באתר ITIS (באנגלית) פיתון אונפלי, באתר NCBI (באנגלית) פיתון אונפלי, באתר האנציקלופדיה של החיים (באנגלית) פיתון אונפלי, באתר GBIF (באנגלית)
פיתון מים חום

פיתון מים חום (שם מדעי: Liasis fuscus) הוא מין של פיתון מים ממשפחת הפיתוניים המצוי בצפונה של אוסטרליה וכן בפפואה ניו גיני. מין זה גדל לאורך של 2-1.2 מטרים ויכול להגיע עד ל-3 מטרים. הוא בעל ראש רחב ושפתיים לבנות גדולות והקשקשים שלו בצבע חום-ירוק כהה עם בטן צהובה בוהקת. הוא נפוץ בצפונה של אוסטרליה מאזור ברום עד למאקאי. כמו כן נפוץ באיי צ'ארלס הארווי שמצפון לאוסטרליה, איים במצר טורס, דרום ומרכז פפואה ניו גיני ובכמה איים באינדונזיה. הנחש חי הרחק ממקווי מים בדרך כלל ומצוי באזורי יערות, גדות נהר וסלעים. הם נינוחים בטבע, ם אך בשבי לעיתים תקפו את מטפליהם. הם ניזונים ממגוון חולייתנים, אך בנהר אדלאידי (אנ') שבאוטרליה הם ניזונים בעיקר מחולדות קופצות (Rattus colletti). מדיה וקבצים בנושא פיתון מים חום בוויקישיתוף פיתון מים חום, באתר ITIS (באנגלית) פיתון מים חום, באתר NCBI (באנגלית) פיתון מים חום, באתר האנציקלופדיה של החיים (באנגלית) פיתון מים חום, באתר GBIF (באנגלית) פיתון מים חום באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
פיתון ביסמרק טבעתי

פיתון ביסמרק טבעתי (שם מדעי: Bothrochilus boa) הוא מין יחידי בסוגו במשפחת הפיתוניים הנפוץ רק בארכיפלג ביסמרק שממזרח לגינאה החדשה. הוא מגיע לאורך 183-152 סנטימטרים והצעירים בעלי צבעים בולטים בצבעי כתום או צהוב-שחור ברצועות. אצל הבוגרים ישנם צבעים שחורים או חומים כהים עם טבעות גדולות, אך לא באופן סדיר ולעיתים בכלל אין טבעות. הראשים שחורים ובעלי לסתות ארוכות מעט. נחשים חיים ביערות הגשם שבארכיפלג ביסמרק ומטפסים על עצי קוקוס. כמו כן הם נמצאים בשטחים חקלאיים, בחיפוש אחר מזון. הנחשים מחפשים טרף קטן כמו עכברים ולטאות ונכנסים גם לבתים בחיפוש אחריהם. הם מחפשים את הטרף באופן פעיל. הם לא יתקפו אנשים אלא אם כן יתגרו בהם. מדיה וקבצים בנושא פיתון ביסמרק טבעתי בוויקישיתוף פיתון ביסמרק טבעתי, באתר ITIS (באנגלית) פיתון ביסמרק טבעתי, באתר NCBI (באנגלית) פיתון ביסמרק טבעתי, באתר GBIF (באנגלית) פיתון ביסמרק טבעתי באתר הרשימה האדומה של IUCN
פיתון שחור-ראש

פיתון שחור-ראש (שם מדעי: Aspidites melanocephalus) הוא מין של נחש גדול ממשפחת הפיתוניים המצוי ברחבי צפון אוסטרליה. אורכו של פיתון זה 2-1.5 מטרים ואף לאורך 3.5 מטרים והוא שוקל 16 קילוגרם בממוצע. הוא בעל קשקשים גדולים ומפוספס בצבעים בולטים בצבע חום כהה על רקע כתום ובטן לבנה וצהובה. החלק העליון והראש שחורים לגמרי. הגוף מתקצר ככל שהוא קרב לקצה והזנב דק מאוד. הנחש מצוי בצפונה של אוסטרליה בכל האזורים למעט באזורים יבשים ביותר, באזורים הטרופיים עד לאזורים צחיחים למחצה. הוא מתחבא רוב זמנו בין הסלעים והנקיקים באוסטרליה ובמקרה שיתקפו אותו ישרוק בקול. רק לעיתים נדירות הוא ינשוך לצורך הגנה. נחשים אלה ניזונים בעיקר מלטאות וזוחלים אחרים וקצת פחות מיונקים. עקב שהותם באזורים חמימים הם יכולים לעכל מהר ולשרוד הרבה זמן ללא מזון. הם יכולים לאכול טרף הגדול מראשם, כשהם מפרידים את הלסתות אחת מהשנייה. מדיה וקבצים בנושא פיתון שחור-ראש בוויקישיתוף פיתון שחור-ראש, באתר ITIS (באנגלית) פיתון שחור-ראש, באתר NCBI (באנגלית) פיתון שחור-ראש, באתר האנציקלופדיה של החיים (באנגלית) פיתון שחור-ראש, באתר GBIF (באנגלית) פיתון שחור-ראש באתר הרשימה האדומה של IUCN
פיתון וומה

פיתון וומה או פיתון החול (שם מדעי: Aspidites ramsayi) הוא מין של נחש הנפוץ במערב אוסטרליה ובפנים הארץ ומצוי בסכנת הכחדה. הוא קטן מפיתון שחור-ראש ומגיע רק לאורך של 2.3-1.5 מטרים. הוא בעל גוף רחב עם ראש צר יותר וקצה הגוף עד לזנב נעשה דק. צבע הרצועות חום בהיר עד שחור והרקע חום זית, כתום, ורוד או אדמדם. הבטן לבנה או אפורה בהירה. הנחש נפוץ מאוסטרליה המערבית עד לקצה ניו סאות' ויילס במזרח ונפוצים לאורך כל אזור המחיה, אך נתונים בסכנת הכחדה. הוא חי באזורי חולות ומצוי מתחת לקרקע הרבה פעמים ויוצא רק בלילות. טרפו מורכב מיונקים קטנים, עופות ולטאות, לעיתים במאורות באדמה והנחשים הורגים את טרפם בעיקר על ידי לחיצתו אל קיר האדמה עד למותו. הם יעדיפו לטרוף זוחלים אחרים אף על פי שיאכלו גם מינים בעלי דם חם. הנחש נמצא בסכנת הכחדה והידלדל במקומות חיותו ב-50% באזורים מסוימים. נעשו כמה ניסיונות להרבות אותו בשבי ולהחזיר לטבע. גן חיות בצפון אוסטרליה שחרר כמה נחשים צעירים לטבע אבל הם נטרפו על ידי נחשים ארסיים מהמין נחש מולגה. מדיה וקבצים בנושא פיתון וומה בוויקישיתוף פיתון וומה, באתר ITIS (באנגלית) פיתון וומה, באתר NCBI (באנגלית) פיתון וומה, בבסיס הנתונים ARKive (באנגלית) פיתון וומה, באתר האנציקלופדיה של החיים (באנגלית) פיתון וומה, באתר GBIF (באנגלית) פיתון וומה באתר הרשימה האדומה של IUCN